钦定古今图书集成/明伦汇编/交谊典/第043卷 > 《答颜延年》王僧达
## 钦定古今图书集成/明伦汇编/交谊典/第043卷 > 《答颜延年》王僧达

长卿冠华阳，仲连擅海阴。珪璋既文府，精理亦道心。
君子耸高驾，尘轨实为林。崇情符远迹，清气洽素襟。
结游略年义，笃顾弃浮沉。寒荣共偃曝，春酝时献斟。
聿来岁序暄，轻云出东岑。麦垄多秀色，杨园流好音。
欢此乘日暇，忽忘逝景侵幽。何用慰，翰墨久谣吟。
栖凤难为条，淑贶非所临。诵以永周旋，匣以代兼金。